**Αθήνα, 06.07.2021**

### ΣΗΜΑΝΤΙΚΗ

### ΑΝΑΚΟΙΝΩΣΗ

**ΓΙΑ ΠΡΟΚΡΙΜΑΤΙΚΩΝ ΠΡΩΤΑΘΛΗΜΑΤΩΝ**

**ΝΕΩΝ ΑΝΔΡΩΝ – ΝΕΩΝ ΓΥΝΑΙΚΩΝ & ΠΑΙΔΩΝ – ΚΟΡΑΣΙΔΩΝ**

**ΧΑΛΚΙΔΑ 07 – 11.07.2021**

Εκ μέρους της ΕΛ.Ο.Τ. διευκρινίζονται τα εξής, σε σχέση με την διεξαγωγή των προκριματικών πρωταθλημάτων Νέων Ανδρών – Νέων Γυναικών και Παίδων – Κορασίδων, που θα διεξαχθούν στην Χαλκίδα από αύριο 7 Ιουλίου 2021 (ημέρα ζύγισης) έως και την Κυριακή 11 Ιουλίου 2021.

Για την άρτια διεξαγωγή των εν λόγω αγώνων, λαμβάνοντας υπόψη το Υγειονομικό Πρωτόκολλο Ασφαλούς Λειτουργίας Διεξαγωγής Αγώνων Ταεκβοντό, και τις τελευταίες νομοθετικές ρυθμίσεις, σας γνωρίζουμε τα ακόλουθα :

**ΚΑΘΗΜΕΡΙΝΗ ΕΙΣΟΔΟΣ ΣΤΟΝ ΑΓΩΝΙΣΤΙΚΟ ΧΩΡΟ**

* Η προσέλευση στον αγωνιστικό χώρο θα γίνεται **σταδιακά και από ώρα 08:00 το πρωί,** προκειμένου να αποφευχθεί συγχρωτισμός λίγο πριν την έναρξη των αγώνων στις 09:00. Η είσοδος στην αθλητική εγκατάσταση θα γίνεται αποκλειστικά από μία προκαθορισμένη πόρτα, στην οποία θα υπάρχουν αντισηπτικά διαλύματα για υποχρεωτική χρήση όλων όσων εισέρχονται.
* Ο εγγράφως εξουσιοδοτημένος εκπρόσωπος σωματείου (προπονητής, αρχηγός ομάδας), θα προσέρχεται στην μία και μοναδική είσοδο του σταδίου, μόνο με τους αθλητές που θα αγωνίζονται την ίδια ημέρα, για θερμομέτρηση και καταθέτοντας :
  1. **Συμπληρωμένο (σε όλες τις στήλες) κατάλογο εισερχομένων/εξερχομένων που υπάρχει στην ιστοσελίδα της Γ.Γ.Α. (**[**https://gga.gov.gr/images/Κατάλογος\_Εισερχ-Εξερχ\_στην\_αθλητική\_εγκατάσταση\_v9.pdf**](https://gga.gov.gr/images/Κατάλογος_Εισερχ-Εξερχ_στην_αθλητική_εγκατάσταση_v9.pdf)**) με τα στοιχεία των εισερχόμενων αθλητών, εκπροσώπου ή προπονητή σωματείου.**
  2. **Συμπληρωμένη κατάσταση των εισερχομένων, με αρνητικό Self test το οποίο έχει πραγματοποιηθεί την ίδια ημέρα, παρουσία του υπευθύνου Covid19 της ομάδας. Η εν λόγω κατάσταση θα πρέπει να φέρει υπογραφή και ονοματεπώνυμο του Υπεύθυνου Covid19 του σωματείου. Όσον αφορά τα Self test θα πρέπει απαραίτητα να δηλώνονται στην εξής ηλεκτρονική διεύθυνση :** [**https://self-testing.gov.gr/**](https://self-testing.gov.gr/) **και να επιδεικνύονται σε έντυπη ή ψηφιακή μορφή.**
  3. **Σε περίπτωση που οι εισερχόμενοι έχουν υποβληθεί σε τεστ μοριακού ελέγχου (RT-PCR) ή rapid test 48h, θα πρέπει να επιδεικνύουν σε έντυπη ή ψηφιακή μορφή το αρνητικό αποτέλεσμα από διαπιστευμένο μικροβιολογικό εργαστήριο. Στις περιπτώσεις που τα τεστ αντιγόνου ταχείας ανίχνευσης (rapid test) διενεργούνται από κλιμάκια του ΕΟΔΥ, για την λήψη βεβαίωσης αποτελέσματος, ο ενδιαφερόμενος αθλητής θα εισέρχεται στην πλατφόρμα** [**www.gov.gr**](http://www.gov.gr) **και στο πεδίο «Υγεία και Πρόνοια», εν συνεχεία στο πεδίο «Κορωνοϊός Covid19» και «Βεβαίωση αρνητικού διαγνωστικού ελέγχου κορωνοϊού Covid19»**
  4. **Από τους προληπτικούς ελέγχους με τεστ αντιγόνου για Covid19 εξαιρούνται όσοι προσκομίζουν πιστοποιητικό εμβολιασμού ή πιστοποιητικό νόσησης. Το πιστοποιητικό νόσησης εκδίδεται 30 ημέρες μετά τον πρώτο θετικό έλεγχο και ισχύει έως 180 ημέρες μετά τη νόσηση.**
  5. **Μετά την διαδικασία ελέγχου στην είσοδο του σταδίου ο εγγράφως εξουσιοδοτημένος εκπρόσωπος σωματείου (προπονητής, αρχηγός ομάδας), θα οδηγήσει τους αθλητές – αθλήτριες σε συγκεκριμένες εξέδρες. Η απόσταση των καθήμενων στις εξέδρες θα είναι ανά 2 (δύο) καθίσματα.**
* **Σας γνωρίζουμε ότι οι αγώνες θα διεξαχθούν κεκλεισμένων των θυρών, χωρίς την παρουσία θεατών, σύμφωνα με τις σχετικές αποφάσεις της Γ.Γ.Α. για την αποτροπή εξάπλωσης του Covid19. Θα μπορούν να εισέλθουν στο εσωτερικό του σταδίου ΜΟΝΟ οι αθλητές που αγωνίζονται την ίδια ημέρα, οι προπονητές και οι αρχηγοί ομάδων των σωματείων που αγωνίζονται την ίδια ημέρα. Βασική προϋπόθεση όλων των προαναφερομένων είναι να έχουν δηλωθεί στην ηλεκτρονική πλατφόρμα TPSS, με την σχετική ιδιότητα από το σωματείο τους, καθώς και να είναι κάτοχοι της Παγκόσμιας Κάρτας G.A.L ή G.O.L., σε ισχύ.**
* **Όποιος αποχωρήσει από το στάδιο, προκειμένου να εισέλθει ξανά θα πρέπει να ακολουθήσει την ίδια διαδικασία (θερμομέτρηση και επίδειξη του αρνητικού τεστ)**

**ΕΙΣΟΔΟΣ ΓΙΑ ΤΥΧΑΙΑ ΖΥΓΙΣΗ**

* Σύμφωνα με τις προκηρύξεις των αγώνων, η τυχαία ζύγιση θα γίνεται δύο ώρες πριν την έναρξη των αγώνων κάθε ημέρα, όπως προβλέπεται στον κανονισμό της παγκόσμιας ομοσπονδίας. Τα ονόματα που θα επιλεχθούν τυχαία με ηλεκτρονικό σύστημα και θα αποτελούν ποσοστό επιλογής 10% του συνόλου των αθλητών που θα αγωνιστούν την ίδια ημέρα, θα ανακοινώνονται στην ηλεκτρονική σελίδα της ομοσπονδίας, για την αποφυγή συνωστισμού.

**Η προσέλευση στον αγωνιστικό χώρο για τη τυχαία ζύγιση θα γίνει από 07:30 έως και τις 08:00,** προκειμένου να αποφευχθεί συγχρωτισμός με την είσοδο των υπολοίπων αθλητών και παραγόντων

* **Ο εγγράφως εξουσιοδοτημένος εκπρόσωπος σωματείου, ο οποίος θα συνοδεύει τους αθλητές που έχουν επιλεχθεί στην τυχαία ζύγιση, θα πρέπει να ακολουθήσει την ίδια διαδικασία που αναγράφεται παραπάνω για την καθημερινή είσοδο στον αγωνιστικό χώρο.**

**ΖΥΓΙΣΗ**

* Η διαδικασία της ζύγισης θα γίνει κατά σύλλογο την ώρα που αναγράφεται στον αναλυτικό πίνακα που έχει ανακοινωθεί για κάθε πρωτάθλημα.
* Η ΕΙΣΟΔΟΣ των αθλητών και εκπροσώπων σωματείων για την ζύγισηθα γίνει από τη εξωτερική πλαϊνή πόρτα των γραφείων του σταδίου, που βρίσκεται στο ισόγειο και δεν θα υπάρχει καμία πρόσβαση από το εσωτερικό του σταδίου (αρένα ή κερκίδες).
* Οι αθλητές με τον εκπρόσωπο του σωματείου θα πρέπει να προσέρχονται στον υπαίθριο χώρο (έξω από την πλαϊνή πόρτα των γραφείων του σταδίου) 5 έως 10 λεπτά πριν τη προγραμματισμένη ώρα που αναγράφεται στην ανακοίνωση, προκειμένου να αποφευχθεί ο συγχρωτισμός.
* **Ο εγγράφως εξουσιοδοτημένος εκπρόσωπος σωματείου, ο οποίος θα συνοδεύει τους αθλητές που έχουν επιλεχθεί στην τυχαία ζύγιση, θα πρέπει να ακολουθήσει την ίδια διαδικασία που αναγράφεται παραπάνω για την καθημερινή είσοδο στον αγωνιστικό χώρο.**
* Στη συνέχεια ο εξουσιοδοτημένος αντιπρόσωπος του συλλόγου ή ο προπονητής του, αφού υπογράψει την κατάσταση ζύγισης θα αποχωρεί στον εξωτερικό χώρο του σταδίου προκειμένου να παραλάβει τους αθλητές μετά την ζύγιση.
* **Σας γνωρίζουμε ότι όσοι αθλητές ζυγίζονται προκειμένου να αγωνιστούν την επόμενη ημέρα δεν θα μπορούν να προσέλθουν στο εσωτερικό του σταδίου προκειμένου να παρακολουθήσουν τους αγώνες. Θα πρέπει να αποχωρούν από το στάδιο.**

**ΠΑΡΚΙΝΓΚ**

Θα πρέπει να γνωρίζεται ότι το πάρκινγκ του σταδίου θα παραμείνει κλειστό και θα πρέπει να σταθμεύετε τα Ι.Χ. ή ΜΙΝΙΒΑΝ περιμετρικά και εξωτερικά του σταδίου.

**ΑΠΟΔΥΤΗΡΙΑ – ΤΟΥΑΛΕΤΕΣ**

Οι συμμετέχοντες αθλητές – αθλήτριες, θα προσέρχονται με τις αθλητικές τους ενδυμασίες (προθέρμανσης και αγωνιστική) καθώς δεν θα επιτρέπεται η χρήση των αποδυτηρίων πριν και μετά την διεξαγωγή των αγώνων τους. Οι αθλητές – αθλήτριες, προπονητές και αρχηγοί ομάδων θα μπορούν να χρησιμοποιούν μόνο τις τουαλέτες που βρίσκονται στον 1ο όροφο. Επίσης όλοι οι αθλητές θα φορούν αθλητικά υποδήματα, τα οποία θα βγάζουν μόνο για να εισέλθουν στο αγωνιστικό τεραίν, πριν από κάθε αγώνα τους.

**ΠΡΟΣΤΑΤΕΥΤΙΚΕΣ ΜΑΣΚΕΣ**

Η χρήση μάσκας, (διπλή ιατρική χειρουργική μάσκα προσώπου ή μάσκα προστασίας ΚN95 ή FFP-2) η οποία απαραίτητα πρέπει να καλύπτει το στόμα και τη μύτη, θα είναι υποχρεωτική εντός της εγκατάστασης ή του χώρου διεξαγωγής της διοργάνωσης για όλους τους εμπλεκόμενους με τη διοργάνωση. Από το μέτρο αυτό εξαιρούνται οι αθλητές – αθλήτριες κατά τη διάρκεια της προθέρμανσης, καθώς και όταν αγωνίζονται.

**ΓΡΑΜΜΑΤΕΙΑ ΑΓΩΝΩΝ**

Στη γραμματεία των αγώνων θα προσεγγίζει αποκλειστικά μόνο ένας εκπρόσωπος από κάθε σωματείο, με υποχρεωτική χρήση διπλής ιατρικής χειρουργικής μάσκας προσώπου ή μάσκα προστασίας ΚN95 ή FFP-2 και τηρώντας την απόσταση των 2 μέτρων από άλλον εκπρόσωπο σωματείου.

**ΑΠΟΝΟΜΕΣ ΑΓΩΝΩΝ**

Δεν θα πραγματοποιηθούν τελετές απονομών. Τα μετάλλια και τα διπλώματα των διακριθέντων θα παραδίδονται μετά την λήξη του αγώνα από τον διαιτητή του τερέν που αγωνίστηκε, αποφεύγοντας την επαφή και τον συνωστισμό.

**ΜΙΚΡΟΒΙΟΛΟΓΙΚΑ ΕΡΓΑΣΤΗΡΙΑ ΣΤΗ ΧΑΛΚΙΔΑ**

Προς διευκόλυνση όλων, σας επισυνάπτουμε τηλέφωνα από τα διαγνωστικά μικροβιολογικά κέντρα που υπάρχουν στην Χαλκίδα :

* **ΒΙΟΙΑΤΡΙΚΗ ΧΑΛΚΙΔΑΣ** Τηλ : 2221440980 & 2221440989
* **ΕΥΒΟΙΟΔΙΑΓΝΩΣΗ** Τηλ : 2221600610
* **G MEDIKA** Τηλ : 2221029300 & 6936179200
* **ΠΑΝΔΗ**  Τηλ : 2221022586

**Τέλος σας γνωρίζουμε ότι θα πρέπει να εκκενώνεται ο χώρος του σταδίου αμέσως μετά την καθημερινή λήξη των αγώνων, προκειμένου να πραγματοποιείται απολύμανση σε όλους τους χώρους και να σφραγίζεται για την επόμενη αγωνιστική ημέρα.**

**ΕΚ ΤΗΣ ΕΛ.Ο.Τ.**